Απόσταση Αναπνοής

***Απόσταση Αναπνοής*** είναι ο τίτλος μιας ελληνικής αισθηματικής κοινωνικής σειράς που προβλήθηκε από τους τηλεοπτικούς δέκτες του Mega τη σεζόν 2003-2004. Το σενάριο της σειράς υπέγραψε ο Κώστας Βαζάκας, ενώ τη σκηνοθεσία ανέλαβε η Μίρνα Τσάπα με τον Κώστα Κωστόπουλο. Το πρωταγωνιστικό καστ αποτελούταν από τη Βίκυ Μαραγκάκη, τη Λήδα Ματσάγγου, τον Μάριο Αθανασίου, τον Κώστα Σόμμερ και τη Μαρία Σολωμού. Η σειρά σημείωσε πολύ καλά νούμερα τηλεθέασης και άρεσε αρκετά στο κοινό, παρόλα αυτά έχει επαναπροβληθεί σε επανάληψη απ' τον σταθμό ελάχιστες φορές.

## Επισκόπηση

## Πλοκή
Λίγους μήνες πριν τους Ολυμπιακούς Αγώνες της Αθήνας, η αθλητική παρέα της *Απόστασης Αναπνοής* γέμισε τις τηλεοπτικές οθόνες με νιάτα κι ομορφιά, αλλά και μια υπέρτατη προσπάθεια για την κατάκτηση του ονείρου. Στον αθλητισμό χρειάστηκε ν' αποδείξουν ότι έχουν τη δύναμη να αντέξουν την πίεση της προπόνησης, τη μέθη της νίκης, αλλά και την απογοήτευση της ήττας. Ο Άρης, η Χριστίνα, η Αφροδίτη, η Εύα, ο Λουκάς αγωνίστηκαν, έπεσαν, ξανασηκώθηκαν, γνώρισαν καλύτερα τον εαυτό τους και τα «θέλω» τους και κάποιοι ανακάλυψαν ότι οι πιο δύσκολοι αγώνες μερικές φορές δίνονται στο στίβο της ζωής. Κι εκεί, ίσως τα χρυσά μετάλλια είναι πιο λαμπερά και πιο σπάνια...

Η Χριστίνα Σμαραγδή, πρώην αθλήτρια και νυν αθλητικογράφος, συνεπαρμένη από την ιδέα των Ολυμπιακών Αγώνων που έρχονται, αναπολεί το παρελθόν, όπου εκείνη και μια παρέα φίλων της έκαναν πρωταθλητισμό. Η ομάδα τώρα έχει διαλυθεί και ο καθένας έχει τραβήξει διαφορετικό δρόμο. Ο Άρης, κρυφός έρωτας της Χριστίνας -μετά από ένα χτύπημα της μοίρας- έχει εγκαταλείψει το άλμα εις μήκος και δουλεύει νύχτα, ενώ ταυτόχρονα κάνει kick box. Η Αφροδίτη έχει σταματήσει τον πρωταθλητισμό και έχει γίνει μοντέλο, κάτι που προκαλεί τριγμούς στη σχέση της με τον φυσιοθεραπευτή Λουκά, που δεν καταλαβαίνει την αλλοπρόσαλλη συμπεριφορά της. Η Εύα, μετά από ένα χρυσό μετάλλιο στα 400 μέτρα, έχει παντρευτεί τον προπονητή της και έχει ένα παιδί μαζί του. Ο γάμος τους όμως δεν πηγαίνει καθόλου καλά εξαιτίας της ψυχολογικής και σωματικής βίας που της ασκεί ο Τόλης. Είναι η μόνη που έχει αποφασίσει να γυρίσει στον αθλητισμό, αλλά θέλει να το κάνει με τους δικούς της όρους. Η παράνομη σχέση της με τον Θεόφιλο, τον ξάδελφο της Χριστίνας, της δίνει φτερά, αλλά η διαφορά ηλικίας και η άρνηση του Τόλη να δεχτεί τη λύση του γάμου τους είναι αγκάθι για την ευτυχία τους. Ο Θεόφιλος, που είναι ένα παιδί θαύμα, άριστος φοιτητής στην ιατρική και σπάνιο ταλέντο στις μεγάλες αποστάσεις, έχει να αντιμετωπίσει την άκαμπτη στάση του πατέρα του, που του ζητάει να σταματήσει τον αθλητισμό.

## Διανομή

### Έκτακτες συμμετοχές
* Μαρίνα Ασλάνογλου
* Γιώργος Γεροντιδάκης
* Χάρης Εμμανουήλ
* Πάνος Κρανιδιώτης
* Λυδία Λενώση
* Σπύρος Σαραφιανός
* Τάκης Σπυριδάκης
* Κωνσταντίνα Τζώρτζη

## Επεισόδια

* Προβαλλόταν κάθε Πέμπτη (επεισόδια 1-5) και κάθε Τρίτη (επεισόδια 6-32) στις 22:40.
* Κάποια επεισόδια προβάλλονταν διαφορετική ώρα λόγω συνεχών τροποποιήσεων του προγράμματος με τα ριάλιτι του σταθμού.
* Δεν προβλήθηκε επεισόδιο στις 30/3/2004 λόγω μετάδοσης των Μουσικών Βραβείων Αρίων 3.

## Παραπομπές


## Εξωτερικοί σύνδεσμοι
* ''Απόσταση Αναπνοής'' IMDb

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές